जनवरी 2016 जकार्ता में आतंकी हमला
14 जनवरी 2016 को इंडोनेशिया की राजधानी जकार्ता में बड़ा आतंकी हमला हुआ। इस हमले में 10 से 14 आतंकियों के शामिल होने की खबर है। यहाँ, एक के बाद एक, 6 बम धमाके हुए जिसमें अब तक सात की मौत हो चुकी है। मरने वालों में चार फ़िदायीन आतंकी, एक डच नागरिक और एक पुलिसकर्मी शामिल हैं तथा एक अन्य की पहचान नहीं हुई है। ये धमाके संयुक्त राष्ट्र कार्यालय के पास हुए। इस प्रकार देखा जाय तो बहुत ही सुरक्षित इलाके में ये विस्फोट हुए हैं।  इंडोनेशिया के राष्ट्रपति का निवास और रूस सहित अनेक देशों के दूतावास भी यहाँ से पास ही स्थित हैं। अधिकारियों के अनुसार आतंकियों ने पूरी योजना के साथ इस हमले को अंजाम दिया। आतंकी बाइक से आए थे। उन्होंने धमाके के दौरान ग्रेनेड का इस्तेमाल भी किया गया। इन धमाकों में एक पुलिस पोस्ट के पूरी तरह से तबाह हो जाने की ख़बर है। यह हमला विदेशी पर्यटकों को निशाना बनाकर किया गया। इस इलाके में कई पाँच सितारा होटल, बहुराष्ट्रीय कंपनियों के कार्यालय और दूतावास भी हैं। इंडोनेशिया, मध्य पूर्व के संघर्ष से काफी दूर है फिर भी इस्लामी उग्रवादियों द्वारा कई आतंकवादी हमलों में देश के सैकड़ों लोग मारे जा चुके हैं।
एअर अरेबिया
एअर अरेबिया () संयुक्त अरब अमीरात एक प्रमुख विमानसेवा हैं। एअर अरेबिया एक किफायती विमानसेवा है जिसका मुख्यालय शारजाह ए१ बिल्डिंग, शारजाह फ्रेट केंद्र, शारजाह अंतरराष्ट्रीय हवाई अड्डा में स्थित है। एअर अरेबिया विमानसेवा शारजाह से 22 देशों के 151 गंतव्यों के लिए अनुसूचित सेवाएं मध्य पूर्व, उत्तरी अफ्रीका, भारतीय उपमहाद्वीप, मध्य एशिया और यूरोप, कैसाब्लांका, फेज़, नडोर, टंगेर से 9 देशों के 28 गंतव्यों, रस अल खेमां से 8 देशों के 11 गंतव्यों और अलेक्जेंड्रिया से 4 देशों के 6 गंतव्यों के लिए अपनी सेवाओं का संचालन करती है|इसका मुख्य बेस शारजाह अंतरराष्ट्रीय हवाई अड्डा है। एअर अरेबिया दूसरी किफायती विमानसेवाओं से इसलिए अलग है क्योंकि शारजाह में इसका बेस कई उड़ानों के लिए कनेक्शन प्रदान करता है। एअर अरेबिया के भी फोकस शहर अलेक्जेंड्रिया और कैसाब्लांका में है। एयर अरबिया अरब एयर कैरियर्स संगठन का एक सदस्य है।